Meqhalaya
Meqhalaya (devanaqari मेघालय; ing. Meghalaya brit. /meɪˈɡɑːləjə/) — Hindistanın şərqində ştat. Paytaxtı və ən böyük şəhəri Şillonqdur. Digər böyük şəhərlər: Sohra, Tours, Covay, Nonqstoin, Villiamnaqar, Nonqpoh və Baqhmaradır. Əhalisi 2.964.007 nəfərdir (dövlətlər arasında 23-cü; 2011-ci ilin məlumatları). Rəsmi dillər Qaro, Khasi və İngilis dilləridir. Ərazinin sahəsi 22 429 km² (22-ci yer). Ştatın adı sanksritcədən "buludların yurdu" kimi tərcümə olunur. Dağlıq yerləşdiyinə görə ərazi zəlzələlərə meyllidir.